Lese+og+forstå+akademiske+artikler

Minipilot 2 BI ** Å lese og forstå pensumartikler ** Piloten omfatter 210 studenter i kurset Organisasjonsteori og HRM og ledes av foreleser Cecilie Asting. ** Bakgrunn: ** Pensum består i tillegg til lærebøker av 9 vitenskaplige artikler. Kurset er høstkurs 2. studieår for siviløkonomer, og valgfag for andre studieretninger. Deltakerne på kurset har liten eller ingen erfaring i å lese artikler. Studentene er ikke kjent med bibliotekets databaser, og har foreløpig liten trening i referanseteknikk. ** Pilotaktiviteten er Trinn 2 i en tretrinnsaktivitet: ** ** Trinn 1: ** I forbindelse med forelesning nr 2 er det satt av en time til bibliotekar, som har en generell gjennomgang av hvilke baser som finnes, hvordan søke osv. Rett etter denne gjennomføringen får studentene en skoletime til å søke opp og lese en navngitt artikkel. Denne er knyttet til innledningskapittelet i den ene læreboka, som ble gjennomgått i første forelesning. Time 3, plenumssamling og oppsummering/gjennomgang av artikkelen. Hva var vanskelig/lett osv. Foreleser gjennomgår til slutt hovedpunktene i artikkelen, og sier noe om hvordan tilnærme seg/lese artikler. Gjennomgangen er kun noe som skjer i timene, slides legges ikke ut på its learning. ** Trinn 2: ** Til den 4. forelesningen er fire av artiklene på pensum relevante. Studentene skal søke opp og ha med seg disse fire artiklene til forelesningen. De får også utdelt (via it’s learning) en ”veiviser” som hjelp til å lese artiklene. Studentene deles i grupper på 4 - 5 personer, som sammen skal lese //sin// artikkel og forberede en kort presentasjon for klassen. Studentene skal også formulere 5 relevante spørsmål fra artikkelen som skal legges inn som digital test på it’s learning. I plenum trekkes en gruppe pr artikkel fram for å presentere, de øvrige gruppene supplerer fra //sin// artikkel. Foreleser gjennomgår til slutt hovedinnholdet i alle de fire artiklene. Gjennomgangen legges ikke ut på it’s learning. One Minute Paper benyttes for å få tilbakemelding og refleksjon på dagens øvelse. Alle studentene får tilgang til alle testene. 50 grupper a 4 personer fordelt på 4 artikler gir ca 12 tester og 50 spørsmål pr artikkel. Fin trening for studentene da artiklene er eksamensrelevant stoff. Foreleser plukker ut de mest relevante spørsmålene og lager en kvalitetssikret test pr artikkel som repetisjon før eksamen. ** Trinn 3: ** De resterende artiklene er litt spredt utover resten av semesteret. Disse gis i //lekse// til de aktuelle timene, presenteres av studenter og diskuteres i plenum. Foreleser oppsummerer hovedinnhold.

** Mål for kurset og studentenes læringsutbytte: ** Under kursets kunnskapsmål (læringsmål på kursnivå)står det følgende: //Kjenne til og forstå hovedinnretningen på de viktigste og mest robuste forskningsfunnene innenfor HRM på individ, gruppe og organisasjonsnivå//.

Dette gjenspeiles i kursets pensumlitteratur, men kan være vanskelig å nå uten aktivitet fra den enkelte student. Erfaring fra andre kurs tilsier at svært mange vil unngå å jobbe noe særlig med artiklene. Ved å vise til læringsmål, at stoffet er eksamensrelevant, og at dette er kunnskap som kommer til nytte ved senere oppgaveskriving håper jeg dette skal motivere studentene til aktiv deltakelse i gruppene og i plenum. Studentene skal etter å ha vært gjennom alle fasene ha et læringsutbytte knyttet til kursets overordnede kunnskapsmål.

** Måling av læringseffekt: ** Mot slutten av kurset deles One Minute Paper ut igjen for å undersøke resultatet av aktiviteten. Jeg har i første forelesning fått bekreftet min antakelse om at kunnskapen om og erfaringen med artikler er liten. Spørsmål direkte knyttet til tilnærming og forståelse vil kunne avdekke mulige læringseffekter.